10.schôdza NR SR - 1.deň - A. dopoludnia
Dátum: 2010-12-16
Poslanec: Matovič, Igor (SaS)
Druh vystúpenia: Vystúpenie v rozprave

126. Didaktickú pomôcku mám, tak chvíľočku, musím si ju zložiť. Takže takto. Keďže už tu zaznelo dnes, alebo teda, vážený pán predsedajúci, vážený pán minister, vážení kolegovia a kolegyne, ja si zase dovolím dnes byť trošičku viacej politický. A myslím si, že tá snaha o vecnosť zo strany opozície tu už odznela a trošičku tej politiky do toho vniesť nezaškodí. Na druhej strane musím opakovane vysloviť svoje počudovanie nad tým, že človek, ktorý dnešnú mimoriadnu schôdzu k téme diaľnic inicioval, tu nesedí a je niekde zašitý. Ako predpokladám, pravdepodobne kvôli tomu, mám na mysli, samozrejme, Roberta Fica, predpokladám kvôli tomu, že sa práve hanbí za tento svoj verejný prísľub, ktorý ľuďom tejto krajiny dal, a bojí sa, že ho budeme s týmto jeho verejným prísľubom konfrontovať. Nie je to tak dávno, keď mala táto krajina premiéra, ktorý bežne nazýval novinárov hyenami a slizkými hadmi. Veľmi sa ma to dotýkalo a dodnes to vo mne zostalo. A keďže som vtedy nemal tú možnosť sa na tomto mieste novinárov zastať, urobím to dnes. Urobím to tak svojsky, mojsky, trošku matovičovsky, a preto dnes na prejav vďaky voči nebojácnym novinárom, ktorí sa nebáli odhaľovať zlodejiny Ficovej vlády, ktorými dopomohli k tomu, že sme sa tejto bandy zbavili, dnes už viac nespomeniem meno Fico. Dnes ho nahradím niečím príznačnejším a bude to slovíčko, ktoré podľa synonymického slovníčka, slovníka znamená naničhodník čiže vagabund. Mlčíme, nechávame si skákať po hlavách od hocijakého vagabunda. Vagabunda, ktorý do vypľutia svojej čiernej duše obhajoval všetky tie známe rozkrádačky peňazí ľudí tejto krajiny. Miliardy korún, ktoré porozdávali rodinám, kamarátom, známym v kauze emisie, nástenka, mýto, TIPOS, sociálne podniky, či dnes spomínaná výstavba diaľnic, to sú peniaze, ktoré nám dnes chýbajú. Miliardy korún, za ktoré mohla byť trikrát postavená diaľnica z Bratislavy do Košíc. Toto by sme my koaliční politici dookola mali verklíkovať a opakovať ľuďom, ako to robí spomínaný vagabund. Rozkradli miliardy korún, za ktoré mohla byť trikrát postavená diaľnica z Bratislavy do Košíc. Miesto toho sa opakovane a dookola nechávame zatlačiť do kúta a očierňovať vagabundom. Dnešná schôdza je toho jednoznačným príkladom. Práve my by sme mali zvolávať mimoriadnu schôdzu a na nej vykričať do neba fakty o rozkrádačkách, ktoré sme zrušením vagabundových diaľničných tendrov zastavili. Neurobili sme to, a tak miesto nás si vagabund zaumienil kritizovať nás za to, že nestaviame diaľnicu, ktorú on sľúbil postaviť do konca tohto roku. On sľúbil postaviť do konca tohto roku. Ešte raz opakujem, on sľúbil postaviť do konca tohto roku. Napriek tomu má bohorovnú drzosť a bez štipky svedomia kritizuje nás. Aké len pre vagabunda príznačné. Čo ma však mrzí najviac, je práve náš postoj. Nechávame si takto pravidelne skákať po hlavách a vagabundovi dovoľujeme, aby postupne obracal verejnú mienku vo svoj prospech. Nech sme urobili čokoľvek pozitívne, nechávame prehlušovať naše dobré skutky a pre ľudí potrebné skutky výkrikmi vagabunda a jeho nezmyslami. Nie sme schopní vykričať na verejnosť ani tak nemorálne skutky vagabunda, ako je jeho hlasovanie proti zvýšeniu a predĺženiu materskej. Nie sme schopní vykričať, že hlasoval proti zvýšeniu rodičovského pre matky dvojičiek či trojičiek. Nie sme schopní vykričať, že hlasoval proti zrovnoprávneniu adoptívnych mamičiek s mamičkami od prírody a iné skutky hodné skôr vyvrheľa tejto spoločnosti. Vagabund by to na nás vykričal možno tisíckrát. My nie, my mlčíme a nechávame sa takto tlačiť viac a viac do kúta. Drzo nás obviňovať aj zo zastavenia výstavby diaľnic. Pýtam sa, v čom je iný tento náš vagabund od Stalina či Hitlera? Nepoužívali tiež... (Reakcie z pléna.) Nepoužívali tiež Stalin či Hitler...